Αρνάκι μαϊντανάτο στην κατσαρόλα
Η συνταγή είναι πολύ απλή, χωρίς ιδιαίτερα αρώματα, αλλά και πολύ νόστιμη.
1½ κιλό αρνάκι, από μπούτι και σπάλα, σε μέτρια κομμάτια, 2/3 φλιτζ. τσαγιού ελαιόλαδο, 1 μέτριο ξερό κρεμμύδι, ψιλοκομμένο, 1 κουτ. σούπας ξερή ρίγανη, τριμμένη, τα φύλλα από 3 χοντρά ματσάκια μαϊντανό, χοντροκομμένα, αλάτι, φρεσκοτριμμένο πιπέρι
Για το Αρνάκι μαϊντανάτο στην κατσαρόλα ξεκινάμε και σε μια μεγάλη και φαρδιά κατσαρόλα ζεσταίνουμε το ελαιόλαδο σε μέτρια προς δυνατή φωτιά και σοτάρουμε τα κομμάτια του κρέατος για 5 - 6 λεπτά, μέχρι να ροδίσουν από όλες τις πλευρές. Προσθέτουμε το κρεμμύδι, τη ρίγανη και πιπέρι και σοτάρουμε για άλλο 1 λεπτό, ανακατεύοντας.Στη συνέχεια ρίχνουμε το μαϊντανό και αλάτι, προσθέτουμε 3 - 4 φλιτζ. τσαγιού νερό ή όσο χρειαστεί για να καλύψει ίσα-ίσα το κρέας, και το αφήνουμε να πάρει μια βράση. Χαμηλώνουμε τη φωτιά, σκεπάζουμε την κατσαρόλα και σιγομαγειρεύουμε για τουλάχιστον 1 ώρα ή μέχρι το κρέας να μαλακώσει καλά.
Αρνί,Κρεμμύδι,Πάσχα